﻿Anul VI, nr. 2 (22), aprilie-iunie 2018 LECTURN 15 Eseu Vineri ne-a(m) îmbolnăvit de Laura Gheorghiu R Modelul al autarh E testând obinson era singur pe insula lui şi asta i-a conferit, treptat, sentimentul de stăpân, de putere, de sursă principală a deciziilor. Modelul a fost repetat decenii la rând de toate regimurile autoritare şi totalitare, construite pe premisa puterii depline şi a in-dependenţei faţă de orice altă formă de putere. La adăpostul acestei oferte, oamenii trebuiau doar să se integreze în dansul social, obţinând, în schimb, securitate şi firimituri de libertate. Dar a venit Vineri şi a subminat totul. Pe chipul lui se poate citi alteritatea, concurenţa, competiţia obligatorie, nesiguranţa pe care o induce prin simpla sa prezenţă, nevoia de proprietate şi de existenţă demnă. Adică tot ce nu exista în visul lui Robinson, al autarhilor, al auto-exilaţilor. rich Fromm a preluat din psihanaliză noţiuni fundamentale ce definesc bolile psihice şi le-a oferit dimensiune socială, testând validitatea lor pe grupuri de persoane. Rezultatul poate constitui fundamentul analizei relaţiei între Robinson şi Vineri sau, altfel spus, al întâlnirii între iluzia unicităţii şi evidenţa pluralului. În esenţă, indivizii se definesc printr-un număr de nevoi şi potenţialităţi care, active sau nu, satisfac nevoile şi creionează un om puternic şi liber sau, din contră, generează o sumă de neadaptări, neputinţe, neîmpliniri definite drept defecte personale.1 Am fi aflat mai multe despre acestea dacă Robinson ar fi eşuat în gestionarea relaţiei cu noul venit. Dar el nu-şi putea permite aşa ceva, scopul lui era să controleze, i.e. să învingă, pentru a trăi. În societăţile reale, însă, este posibil şi adesea definitoriu ca majoritatea să fie formată din neadaptaţi, din persoane „bolnave”, deturnând cursul natural al maturizării individuale spre contra-produsul social: adaptarea la boală şi inversarea polilor bine-rău. „Ceea ce probabil (n.n. individul) a pierdut din bogăţie şi din sentimentul autentic al bucuriei, e compensat de securitatea de a fi asemeni celorlalţi – aşa cum îi cunoaşte el. Ca urmare, defectul personal a putut fi ridicat la rang 1 Erich Fromm, The Sane Society, London and Henley, Routledge and Kagan Paul, (1968), 1979, pp. 14-15. oferi un s N Robinson de virtute în cadrul culturii sale şi astfel îi poate oferi un sentiment mai puternic de împlinire”2. eadaptarea devine regulă, neputinţa – normalitate, iar reuşita riscă să devină excepţia periculoasă pentru un eventual Robinson, care tocmai prin împlinirea „normativităţii umane”3reprezintă un semn de criză şi nesiguranţă. Până la urmă, acesta a fost şi motivul pentru care a ajuns pe insulă, el fiind, într- un ocean de neputinţe, tocmai o insulă de „maturizare”4. Conform lui Fromm, societatea bolnavă este tocmai aceea care deturnează semnificaţiile, considerând cedarea, faptul de a se preda renunţând la devenirea personală, un semn de normalitate, în timp ce independenţa şi forţa interioară conotează ieşirea din curba lui Gauss, spre un destin individual care îl pune pe omul bolnav în faţa unei situaţii faţă de care nu e pregătit să reacţioneze. El e mulţumit atunci când „acţionează şi se simte precum un automat, care nu experimentează niciodată nimic din ceea ce este în realitate”5, dar care consideră tot timpul că realitatea reprezintă produsul înţelegerii lui. Ori, cu ideea aceasta ne întoarcem la societăţile închise, paralizate în auto-adulare şi contra-definiţii. enirea lui Vineri în viaţa unei comunităţi reprezintă testul cel mai profund al solidităţii şi coerenţei proiectului existenţial. Vineri este celălalt, este altul, este provocarea lipsită de posibilitatea de auto-măgulire în caz de eşec. Prin urmare, pentru orice societate ieşită din autoritarism, Vineri este răul însuşi, este factorul dizolvant, provocator şi cauzator de răni profunde. El arată spre neputinţe, spre falsele soluţii adoptate în timp, spre lumile alternative în care s-a trăit tocmai spre a evita realitatea înfrângerii. El aduce concurenţa în locul succesului garantat, riscul în locul sentimentului de securitate şi mai ales oglinda necruţătoare. Cum reacţionează o societate bolnavă la o asemenea întâmplare? Declarându-se pe sine izvor al binelui şi, apoi, paralizate V existenţia 2 Idem, p. 15. 3 Idem, p. 14. 4 Ibidem. 5 Idem, p. 16. 16 LECTURN Anul VI, nr. 2 (22), aprilie-iunie 2018 naraţiuni. D perpetuare iniţiind haiducia împotriva intrusului. Precum Dorian Gray, nu va accepta ceea ce va vedea în oglindă şi va sparge imaginea neconformă propriei naraţiuni. e aici începe contra-selecţia, contra - evaluarea, promovarea lumilor paralele. O societate bolnavă se protejează prin perpetuarea bolii, nicidecum prin acceptarea vreunui tratament. Iar cei mai bolnavi dintre membrii ei vor deveni responsabili cu salvarea ordinii vechi, cu prelungirea, mascarea, reproducerea bolii. Ajunşi în poziţii de decizie, fie în raport cu indivizii, fie în plan strategic, vor face tot posibilul pentru a închide căile vindecării, pentru evitarea competiţiei şi deci, a realităţii de dincolo de fantasmele lor. Avem aici algoritmul urmat de partide în selecţia liderilor ori a candidaţilor pentru instituţiile publice; algoritmul acceptării în organizaţii, fie ele publice sau private, formula numirii pe funcţii, a acordării premiilor, respectului şi autorităţii. Nu competenţa va fi cea care să susţină un candidat, ci asemănarea sa cu modelul bolnav, gravitatea bolii de care el însuşi trebuie să sufere. Meritul este dăunător pentru că arată societăţii dimensiunea anormalităţii sale, deci urgenţa cu care ar fi nevoie de schimbare. Iar omul unidimensional (Herbert Marcuse) nu poate decât să imite (comportamente, atitudini, lucrări, discursuri, vieţi). El nu poate intra în scenariul dialogului cu Vineri, pentru că nu mai are mecanismele de adaptare. Independenţa, discursul propriu îi sunt străine pentru că le-a abandonat atunci când a decis să se ofere necondiţionat grupului, iluziei siguranţei şi anonimatului. upta continuă împotriva elitelor reale, aşa cum a fost şi este promovată de toate regimurile de masă a anulat reperele, a scos din dicţionare cuvinte şi realităţi precum onoarea, valoarea, auto-perfecţionarea, înlocuindu- le cu modele ale numitorul comun, in jurul căruia imitaţia şi conformarea să poată fi realizate fără prea mare efort. Pe cale de consecinţă, normele evoluţiei umane, dar şi cele juridice, nu pot fi eficiente, uneori nici măcar aplicabile câtă vreme instaurează o altă realitate decât cea care a aglutinat societatea şi i-a oferit o imagine convenabilă despre sine, chiar dacă departe de cea reală. De aici impostura, corupţia, bunul plac. Tot ce menţine grupul în plasa auto-mulţumirii, a conservării va avea prioritate, în contra oricăror eforturi extranee de a induce schimbarea. În mod normal, acumularea de neîmpliniri duce la coagularea indivizilor în jurul unui proiect reformator6 dar grupului L scos din miza regimurilor autoritare de a redefini până şi nevoile individuale a fost atinsă prin alternanţa generaţiilor. Dacă Robinson mai poate fi un luptător, generaţii întregi crescute în numele conformării trăiesc cu iluzia ca nevoile lor personale sunt altele, cele prescrise de publicitate şi deci, soluţionabile prin consumul indicat. Nimic nu iese din tipare, nici un Vineri nu deranjează confortul călduţ al strănepoţilor lui Robinson. Pentru că Vineri, i.e. elitele, Uniunea Europeană, aduc norme cu garanţia reuşitei dar si cu nota de plată ataşată, iar acest Vineri nu e prietenos cu imitaţiile. El îşi cere partea lui de proprietate din viaţa noastră, din imaginea noastră despre noi înşine, cere prerogative decizionale şi mai ales, sancţionatoare. societate bolnavă, care consideră că reproducerea lipsei de performanţă, ocolirea competiţiei prin sloganuri, îndepărtarea celor merituoşi trebuie să fie strategia de bază a supravieţuirii, îl va ucide pe Abel, spre a- şi adora neputinţa şi limitele. Este o societate în agonie, narcisistă dar majoritară. Este puterea majorităţii asupra binelui şi salvării. Aglutinarea tuturor defectelor umane. Vineri, inaugurând competiţia, ne arată tocmai panorama acestor defecte. sancţiona O îndepărtar 6 Idem, p. 19;